**SDMI**

**Slovensko društvo za medicinsko informatiko**

**Katedra za javno zdravje**

### Zaloška 4

## 1000 LJUBLJANA

**POROČILO O DELU SDMI**

**za leto 2024 (obdobje januar–december)**

1. **SEJE UO SDMI**

Delo upravnega odbora Slovenskega društva za medicinsko informatiko (UO SDMI) je potekalo v obliki formalnih sej UO in v neformalni obliki v neposrednih stikih med člani. Sestanki so bili mešane narave: nekaj članov se je udeležilo sestanka v živo, nekaj virtualno. V obdobju januar–december 2024 je imel razširjeni UO SDMI štiri redne seje (od 10. do vključno 12.) in eno dopisno sejo..

1. **ORGANIZACIJA STROKOVNIH SREČANJ**

V programski usmeritvi SDMI je zapisano, da Društvo poleg kongresa medicinske informatike, ki je vsaki dve leti, organizira oziroma sodeluje pri organizaciji drugih strokovnih srečanj s področja zdravstvene in medicinske informatike. Organizira jih kot samostojno prireditev v lastni organizaciji ali v sodelovanju s sorodnim društvom oz. ustanovo, lahko pa tudi v organizaciji sekcije, ki je sestavni del SDMI.

V letu 2024 je SDMI s sekcijami organiziral naslednje dogodke:

1. skupščina, 23.5.2024., je potekala v leseni predavalnici Medicinske fakultete na Zaloški 4 v Ljubljani (zapisnik skupščine).
2. Konferenca "Digitalna preobrazba zdravstvene nege (SIZN)" se je odvijala 8. 10. 2024, na Institutu Jožef Štefan v Ljubljani. Dne 8. 10. 2024, smo člani SIZN v sodelovanju z Institutom "Jožef Stefan" uspešno organizirali konferenco z naslovom "Digitalna preobrazba zdravstvene nege" pod okriljem multikonference "Informacijska družba 2024". Dogodek je odprla izvršna direktorica Anita Prelec (Zbornica - Zveza), sledilo je plenarno predavanje dr. Maxa Topaza, vrhunskega strokovnjaka iz področja umetne inteligence na področju zdravstvene nege. Sledilo je devet kakovostnih in predvsem zanimivih predstavitev, ki so odprla zanimive razprave. Partnerji konference so bili (v abecednem vrstnem redu): UP Fakulteta za vede o zdravju, Fakulteta za zdravstvene vede v Celju; Fakulteta za zdravstvene vede; Slovensko društvo za medicinsko informatiko; Fakulteta za zdravstvene vede Univerze v Ljubljani; Zbornica – Zveza. Na dogodku je bilo 60 udeležencev.

3. kongres MI'2024:

7. in 8. novembra 2024 je bil v Termah Zreče organiziran kongres MI'2024 z naslovom " Digitalna preobrazba za dostopno, varno in kakovostno zdravstveno oskrbo ". Srečanja se je udeležilo okoli 150 udeležencev iz zdravstva, osrednjih institucij, zavarovalnic, zdravstvenih in medicinskih fakultet, raziskovalnih ustanov, predstavnikov civilne družbe ter industrije, ki razvija informacijske rešitve ter zagotavlja informacijsko opremo in različne storitve.

Z naslovom kongresa smo opozorili na nujnost nadaljnje digitalizacije v zdravstvu, ki bistveno pomaga pri zagotavljanju hitro dostopnih in kakovostnih zdravstvenih storitev, kljub vse bolj kompleksnim zdravstvenim storitvam, višjim pričakovanjem pacientov in omejenim virom.

Na kongresu je bilo 7 plenarnih in 22 strokovnih predavanj. Avtorji treh predavanj so bili iz tujine. Ob koncu prvega dne je bila organizirana okrogla miza o potrebnem sodelovanju vseh deležnikov pri digitalizaciji zdravstva, drugi dan pa okrogla miza na temo Koliko kartic potrebujemo v Sloveniji.

Ob koncu kongresa so bili pripravljeni zaključki, ki so objavljeni na spletni strani SDMI in s katerimi smo podali priporočila za nadaljnjo digitalizacijo zdravstva:

* Zakonske podlage za digitalizacijo zdravstva
* Vpeljava evropske uredbe o evropskem zdravstvenem podatkovnem prostoru
* Nadaljnji razvoj nacionalnih rešitev
* Boljša uporaba podatkov
* Uporaba umetna inteligenca
* Zaščita pred kibernetskimi napadi
* Zdravstveno informacijski standardi
* Izobraževanje zdravstvenih delavcev
* Nacionalna raziskovalna infrastruktura
* Informatika v zdravstveni negi

Izdan je bil zbornik prispevkov in povzetkov, ki so ga prejeli udeleženci kongresa.

1. **DRUGE AKTIVNOSTI**
2. **Sekcije in področja delovanja društva**

V okviru SDMI delujejo naslednje sekcije in področje:

# Sekcija za informatiko v zdravstveni negi (SIZN)

# Sekcija – Revija Informatica Medica Slovenica (IMS)

# Sekcija HL7 Slovenija

# področje Zdravje na daljavo.

# Formalno obstajata tudi Sekcija za raziskovalno dejavnost in Sekcija Akademija SDMI (ASDMI), ki pa že nekaj let ne delujeta več.

# V letu 2024 so bile aktivne in delujoče sekcije IMS, SIZN in HL7 ter delovanje področja Zdravje na daljavo.

**Sekcija IMS** (Gaj Vidmar)

# V septembru 2024 je izšla prva številka IMS za leto 2024. Obsega tri izvirne znanstvene članke, dva pregledna znanstvena članka in en strokovni članek.

# Pripravljeni so tudi prispevki za drugo številko letnika 2024, ki bo izšla v maju 2025. Tudi ta obsega tri izvirne znanstvene članke, dva pregledna znanstvena članka in en strokovni članek. Tako bosta po enajstih letih spet izšli dve številki istega letnika.

# S tem bo svoj mandat zaključila odgovorna urednica dr. Ema Dornik, ki se ji najlepše zahvaljujemo za izjemno vestno delo v zadnjih sedmih letih. Glavni urednik prof. dr. Gaj Vidmar je pripravljen svoje delo opravljati še eno leto, hkrati pa za novega odgovornega urednika predlaga izr. prof. dr. Andreja Kastrina, ki naj bi v prihodnje postal glavni urednik. Priporočljivo bi bilo zamenjati tudi vsaj enega od obeh sourednikov iz tujine ter vsaj enega od članov uredniškega odbora.

# Uvrstitev IMS na seznama revij v odprtem dostopu JISC Open Policy Finder (prej Sherpa) in DOAJ ostaja nedokončana naloga, ki se ji bomo posvetili v letu 2025.

**Sekcija SIZN** (Boštjan Žvanut)

Sekcija za informatiko v zdravstveni negi (SIZN), ki deluje pri Slovenskem društvu za medicinsko informatiko (SDMI), je v letu 2024 nadaljevala s svojim delom. Izvedli smo naslednje dogodke/aktivnosti:

* Jesensko srečanje članov SIZN (Zreče), 8. 11. 2024 – Sekcija za informatiko v zdravstveni negi je v okviru strokovnega srečanja SDMI izvedla tradicionalno jesensko srečanje članov SIZN in člani sekcije za Informatiko v zdravstveni negi so podali 9 predstavitev. Za omenjeno srečanje smo pridobili točke Zbornice-Zveze
* SIZN ima spletno stran pod okriljem SDMI, ki je bila prenovljena, a ni funkcionalna in je neažurna. Poročila s pomembnih dogodkov objavljamo na spletni strani in reviji »Informatica Medica Slovenica«.
* e-obveščanje članov
* Člane smo o pomembnih dogodkih obveščali preko e-pošte in FB skupine
* v letu 2024 smo si še prizadevali k pridobivanju novih članov, nekaj članov pa ni več aktivnih.

Člani SIZN smo na omenjenem dogodku podali naslednje zaključke:

* Kritično mišljenje ob uporabi informacijsko komunikacijske tehnologije je nujno za vsa področja človeškega bivanja, za zdravstvene delavce še posebej
* Umetna inteligenca bo slej kot prej temeljito preoblikovala način, kako deluje zdravstveni sektor in zdravstvena nega
* Področje informatizacije dispečerske službe zdravstva je bilo odlično digitalizirano, vendar je ostalo še veliko izzivov za prihodnje
* Ozavestiti je treba pomen omenjene službe za Slovenijo
* Soočiti se je potrebno s problematiko kibernetske kriminalitete v zdravstvu in na splošno
* Področje digitalnih kompetenc zdravstvenih delavcev in pacientov je potrebno neprestano nadgrajevati
* V formalno in neformalno izobraževanje medicinskih sester in babic ter ostalih zdravstvenih delavcev je potrebno vključiti znanja za kompetentno sodelovanje v procesu razvoja programskih rešitev
* Podkrepiti sodelovanje med snovalci informacijskih rešitev in strokovnjaki zdravstvene in babiške nege od začetka snovanja informacijskih sistemov

Plan SIZN za 2025:

* Področje digitalnih kompetenc zdravstvenih delavcev in pacientov je potrebno neprestano nadgrajevati
* V formalno in neformalno izobraževanje medicinskih sester in babic ter ostalih zdravstvenih delavcev je potrebno vključiti znanja za kompetentno sodelovanje v procesu razvoja programskih rešitev
* Podkrepiti sodelovanje med snovalci informacijskih rešitev in strokovnjaki zdravstvene in babiške nege od začetka snovanja informacijskih sistemov

**Sekcija HL7 Slovenija (B. Leskošek)**

V letu 2024 smo aktivno spremljali dogajanje in na področju zdravstveno informacijskih standardov, predvsem HL7 in tudi drugih ter njihovo vključevanje pri spremembah nacionalne zakonodaje, pravilnikov in smernic s področja digitalizacije zdravstvenega sistema, eZdravja in medicinske informatike.

Na srečanju SDMI 2024 smo 8.11.2024 izvedli srečanje IO HL7 Slovenija, kjer smo se dogovorili za boljše sodelovanje znotraj HL7 Europe preko rednega sodelovanja na sestankih HL7 Europe (in HL7 International) in izvedbo izobraževalnih dogodkov s predstavitvijo dobrih praks iz drugih podružnic HL7 v regiji.

Do konca leta 2024 smo poročali HL7 International ter poravnali vse zapadle obveznosti do HL7 International.

V letu 2025 se bomo udeležili vsaj enega srečanja HL7 Europe in izvedli predstavitve in izobraževanja na kongresu SDMI 2025 in v ločenem dogodku (lahko tudi v povezavi z drugimi aktualnimi vsebinami s področja medicinske informatike, digitalizacije v zdravstvu in eZdravja).

Izboljšali bomo sodelovanje med ključnimi deležniki, poskusili bolj vključiti Ministrstvo za zdravje in njegove organe povezane z vzpostavljanjem zdravstveno informacijskih standardov.

Posodobili bomo spletišče HL7.si (<https://hl7.si/>) in ga enakovredno vključili v spletišče SDMI, ki ga bomo v letu 2025 v celoti prenovili. Promovirali aktivnosti podružnice HL7 Slovenija tudi z namenom pridobitve aktivnih novih članov.

**Področje** **storitev za zdravje na daljavo (Drago Rudel)**

1. **Telemedicina na kongresu MI'2024**

Na kongresu MI'2024 v dneh 7. in 8. novembra 2024 v Zrečah sta bila dva prispevka s področja storitev za zdravje na daljavo: o mednarodnih standardih (Neja Samar Brenčič) ter predstavitev telemedicinskih storitev UKC-LJ in Telekom-a Slovenije.

1. **Sodelovanje z mednarodnim združenjem za telemedicino ISfTeH**

SDMI je aktivni član mednarodnega združenja za telemedicino in eZdravje, ISfTeH (International Society for Telemedicine and eHealth), ki je povezuje strokovnjake na področju telemedicinskih storitev in storitev eZdravja iz 110 držav celega sveta. ISfTeH je s svojim glasilom in spletno stranjo pomemben vir informacij o razvoju na področju storitev na daljavo za zdravo in aktivno življenje ter zdravljenje oz. življenje z boleznijo. Neja Samar-Brenčič in Drago Rudel vzdržujeta redne stike z združenjem, kateremu smo poravnali tudi članarino za 2024.

ISfTeH ima več delovnih skupin. Neja Samar Brenčič je predsednica delovne skupine *Standards and Accreditation for Telehealth Services*, Drago Rudel pa njen podpredsednik.

1. **Sodelovanje z mednarodno standardizacijsko organizacijo ISO**

Drago Rudel in Neja Samar Brenčič sta kot predstavnika ISfTeH člana delovne skupine TF7 za "*Telehealth and Virtual Care (TVC) Standards*", ki je del tehničnega komiteja TC 215 (Health informatics) pri ISO (International Standardisation Organisation).

Delovna skupina TF7 je v 2024 pripravila globalni pregled stanja na področju nacionalnih standardov in priporočil za storitve zdravja na daljavo (*Report of ISO TC 215 Taskforce on telehealth and virtual care (TVC) services ISO/TC 215 TF 7 – Final Report*; *October 1, 2024*). V poročilo je vključen tudi pregled stanja na tem področju v Sloveniji (pripravil Drago Rudel).

1. **Spletna stran SDMI** (Nadja Žlender)

V letu 2024 smo na spletni strani društva skrbeli za njeno tehnično delovanje ter ažurnost vsebin. Redno smo izvajali posodobitve sistema in vtičnikov, s čimer zagotavljamo varnost in stabilnost delovanja strani.

Na spletno stran smo dodali napovednik za kongres MI’25 ter objavili nekaj aktualnih novic, povezanih z delovanjem društva. Kljub omejenemu številu novih vsebin je spletna stran ostala pregleden in uporaben vir informacij za člane društva in širšo javnost.

V prihodnje načrtujemo grafično in vsebinsko prenovo spletne strani s ciljem, da bo izgled moderniziran in vsebina posodobljena. Ponovno pa bi želeli spodbuditi člane društva, da prispevajo več vsebin – predvsem kratkih novic, poročil s dogodkov ali strokovnih prispevkov – ki bi jih lahko objavili na spletni strani in s tem dodatno okrepili njeno vlogo kot osrednjega komunikacijskega kanala društva.

1. **Članstvo** (Danila Perhavec)

V seznam članov društva SDMI je bilo na dan 31. 12. 2023 vpisanih 294 registriranih oseb. Število članov je že nekaj let približno enako oziroma počasi narašča. V času strokovnega srečanja ali kongresa se nam pridružijo novi člani, nekaj članov letno pa zaradi različnih razlogov (npr. upokojitev) zapusti društvo.

Poleg članov društva prejemajo vabila in druga obvestila o delu društva, vabila na strokovne dogodke in poročila o njih tudi nečlani – udeleženci prejšnjih srečanj, predstavniki zdravstvenih institucij, zbornic, programskih hiš in sorodnih društev. V letu 2024 je bilo opravljeno čiščenje baze – v bazi se je nabralo precej elektronskih naslovov, ki niso bili več aktivni - posamezniki na primer zamenjajo službo, društvo pa nima novega naslova. Sedaj pošiljamo sporočila na okrog 600 elektronskih naslovov

Zbirka članstva je varovana v skladu z ZVOP-1 in je tudi ustrezno prijavljena.

1. **AKTIVNA UDELEŽBA NA DOMAČIH AKTIVNOSTIH, DOGODKIH**

T. Marčun in M. Paulin sta se v torek, 14. 5. 2024 v Portoržu udeležila 31. konference Dnevi slovenske informatike 2024, ki jo organizira Slovensko društvo Informatika (SDI). Ob tem sta se sestala s predsednikom in drugimi dejavnimi člani tega društva s ciljem krepitve sodelovanja med društvoma SDMI in SDI.

1. **MEDNARODNO UDEJSTVOVANJE**

**Članstvo in sodelovanje v mednarodnih organizacijah medicinske informatike**

SDMI je včlanjeno v mednarodne strokovne organizacije s področja medicinske informatike – predstavnica je **Tanja Rejc**:

* **IMIA (International Medical Informatics Association)**
* **EFMI (European Federation for Medical Informatics)**

Delo v EFMI poteka kot običajno. V letu 2024 smo se člani sveta sestali na dveh sejah Sveta. Seja 25. maja je potekala virtualno. Dne 25. avgusta je bila seja v živo v okviru dogodka MIE 2024.

Poleg tega je med dogodkom STC 2024 potekalo hibridno informativno / razpravno srečanje.

Potekale so volitve za funkcije v svetu. Funkcije v EFMI so naslednje:

|  |  |  |
| --- | --- | --- |
| **Ime in priimek** | **Funkcija** | **Mandat**  |
| Lars Lindsköld | Predsednik | 2024 -2026 |
| Thomas Deserno | Nekdanji predsednik | 2024 -2026 |
| Persephone Doupi | Podpredsednica | 2024 -2026 |
| Petter Hurlen | Sekretar | 2022 - 2026 |
| Carlos Luis Parra-Calderón | Blagajnik | 2024 -2028 |
| Laura-Maria Peltonen | Predstavnica za članstvo institucij | 2024 -2026 |
| Paris Gallos | Predstavnik za publikacije | 2019 - 2025 |
| Arriel Johan Benis | Izvršni predstavnik | 2021 - 2025 |
| Patrick Weber | Upravni direktor | 2022 -2026 |
| Oscar Tamburis | Predstavnik mladih strokovnjakov | 2024 - 2026 |
| Theodoros Arvantis | Predstavnik za znanstvene projekte | 2024 - 2026 |

Naslednje ustanove so zaprosile za članstvo v času po naši virtualni seji sveta maja in bo predložena na seji sveta 25. avgusta:

|  |  |  |
| --- | --- | --- |
| **Country** | **NAME** | **Institution / Industry** |
| The Netherlands | Marco Spruit | Leiden University Medical Center |
| UK | Stuart Harrison | ETHOS Ltd |
| Greece | Pantelis Natsiavas | Institute of Applied Biosciences, Centre for Research and Technology Hellas (INAB|CERTH) |
| Cyprus | George Pappous | Health Technology Certification |
| UK | Gregory Epiphaniou | International Manufacturing Centre | University of Warwick |

V EFMI trenutno delujejo naslednje delovne skupine:

|  |
| --- |
| CHD - Citizen and Health Data |
| EDU - Education |
| ETMI . Evolution and Trends in Medical Informatics |
| EVAL - Assessment of Health Information Systems |
| FAIR - FAIR data in Health Research Performing Organizations |
| HIIC - Health Informatics for Interregional Cooperation |
| HIME - Health Information Management Europe |
| HOFMI - Human and Organisational Factors of Medical Informatics |
| IDeS - Information and Decision Support in Biomedicine and Health Care |
| LIFOSS - Libre/Free and Open Source Software |
| MIP - Medical Image Processing |
| NI - Nursing Informatics |
| ODH - One Digital Health |
| PPD - Personal Portable Devices |
| SSE - Security, Safety and Ethics |
| THI - Translational Health Informatics |
| yEFMI - Young EFMI |

EFMI organizira dve glavni konferenčni seriji: Medical Informatics Europe (MIE) in Special Topic Conferences (STC). Delovne skupine prispevajo k organizaciji tematsko usmerjenih delavnic, izobraževanj in seminarjev v okviru serij EFMI ter tudi drugod, bodisi v povezavi z glavnimi kongresi bodisi neodvisno od njih.

**MIE 2024**

34. konferenca Medical Informatics Europe, MIE 2024, je potekala v Atenah od 25. do 29. avgusta 2024. Tema konference MIE 2024 je bila »Digitalno zdravje in inovacije na področju informatike za trajnostne zdravstvene sisteme«.

Konferenco sta soorganizirala EFMI in Grško združenje za biomedicinsko in zdravstveno informatiko (GBHIA). Znanstveni programski odbor je vodil profesor John Mantas, sopredsednik pa je bil profesor Arie Hasman. Člani znanstvenega odbora so bili: George Demiris, Michael Marschollek, Kaija Saranto, Ivana Ognjanović, Arriel Benis, Parisis Gallos, Theodoros Arvanitis, Emmanouil Zoulias in Elisavet Andrikopoulou.

Za konferenco je bilo prejetih skoraj 700 prispevkov. Izveden je bil temeljit recenzijski postopek, po katerem je bilo sprejetih 341 celotnih člankov od 494 oddanih (stopnja sprejema: 69 %), skupaj s 64 kratkimi prispevki, 84 plakati, 6 demonstracijami, 13 paneli, 12 delavnicami in 2 izobraževalnima seminarjema

**STC 2024**

Konferenca EFMI STC 2024 je potekala v Timisoara-u, Romunija, od 27. do 29. novembra 2024. Dogodek je organiziralo Romunsko društvo za medicinsko informatiko, gostila pa ga je Univerza Politehnica Timișoara. Aktivno so pri pripravi dogodka sodelovale naslednje delovne skupine EFMI: “Healthcare Informatics for Interregional Cooperation” (HIIC), “One Digital Health” (ODH), “Education” (EDU), and “Evolution and Trends in Medical Informatics” (ETMI),

Znanstveni programski odbor (SPC) sta vodila Lăcrămioara Stoicu-Tivadar in Arriel Benis. Ostali člani odbora so bili: Thomas Deserno, Sorana D. Bolboacă, Parisis G. Gallos, Patrick Weber, Kaija Saranto, George Mihalaș, Oscar Tamburis in Mihaela Crișan-Vida.

Glavna tema konference STC 2024 je bila: »Sodelovanje med disciplinami za zdravje ljudi, živali in ekosistemov (*Ang. Collaboration across disciplines for the health of people, animals, and ecosystems*)”. V okviru konference so bile posebej vključene tri delovne skupine: HIIC, ODH in ETMI.

**MIE 2025:**

35. evropska konferenca o medicinski informatiki (Medical Informatics Europe), MIE 2025, bo potekala v Glasgowu, Škotska, Združeno kraljestvo, od **19. do 21. maja 2025**. Konferenco organizirata s British Computer Society (BCS) in EFMI.

Znanstveni programski odbor (SPC) bosta vodila dr. Elisavet Andrikopoulou in doc. dr. Parisis Gallos. Dodatni člani SPC so: Theodoros Arvanitis, Rosalynn Austin, Arriel Benis, Ronald Cornet, Panagiotis Chatzistergos, Alexander Dejaco, Alaa Mohasseb, Pantelis Natsiavas, Haythem Nakkas in Linda Peute. Tema MIE 2025 bo:

»Pametni zdravstveni sistemi – Od tehnologije do podatkov in znanja (*Ang. Intelligent Health Systems – From Technology to Data and Knowledge*)"«.

**STC 2025**

Tematska konferenca EFMI 2025 (STC 2025) je v pripravi in jo organizirata Osnabrück University of Applied Sciences in GMDS (Nemško društvo za medicinsko informatiko). Konferenco vodita Ursula Hübner in Jan-David Liebe. Dodatni člani znanstvenega programskega odbora so: Nicole Egbert, Parisis Gallos, Daniel Flemming, Romaric Marcilly, Oscar Tamburis, Arriel Benis, Thomas Engelsma, Valentina Lichtner in Sidsel Villumsen.

Glavna tema te konference bo: »Dobra evalvacija – Boljše digitalno zdravje (*Ang.: Good Evaluation - Better Digital Health”*) «.

**MIE 2026**

36. evropska konferenca o medicinski informatiki (Medical Informatics Europe), MIE 2026, bo potekala v Genovi, Italija, od 25. do 28. maja 2026. Predsednik znanstvenega programskega odbora (SPC) bo Mauro Giacomini.

SDMI včlanjen tudi v:

* **International Society of Telemedicine and eHealth (ISfTeH)**,

preko področja delovanja Zdravje na daljavo (Telehealth), predstavnika g. **Drago Rudel**

Preko Sekcije za informatiko v zdravstveni negi (SIZN), predstavnik je predsednik SIZN g. Boštjan Žvanut, je SDMI še posebej vključen v naslednje delovne skupine oziroma sekcije krovnih strokovnih organizacij:

* European Federation of Medical Informatics - Nursing Informatics (EFMI-NI) Working Group
1. **SPONZORJI**

V obdobju poročanja so delovanje Društva s sponzoriranjem v raznih oblikah aktivno podpirala naslednja podjetja oziroma ustanove (navedeno po abecednem vrstnem redu):

* Better d.o.o.
* DELL
* KONTRON
* SRC Infonet, d.o.o.
* Telekom
* Zavod za zdravstveno zavarovanje Slovenije (ZZZS)

Vsem se v imenu Društva najlepše zahvaljujemo in si želimo podporo tudi v prihodnje.

Ljubljana, 12.5. 2025

 Mojca Paulin, tajnik SDMI